MAJOR กิจกรรมทอล์ค ออฟ เดอะทาวน์ แห่งปี
MAJOR กิจกรรมทอล์ค ออฟ เดอะทาวน์ แห่งปี “Major Cineplex Movie Marathon รวมพลคนรักหนัง 2017 Presented by Suzuki”
9 ส.ค. 2560

นิธิ พัฒนภักดี รองประธานเจ้าหน้าที่บริหารฝ่ายสื่อโฆษณา บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ร่วมกับ วัลลภ ตรีฤกษ์งาม กรรมการบริหารด้านการขายและการตลาด บริษัท ซูซูกิ มอเตอร์ (ประเทศไทย) จำกัด และพันธมิตรอีกมากมาย อาทิ  ล็อตเต้ ไซลิทอล, โออิชิ กรีนที, โกปิโก้ คอฟฟี่, เบทาโกร บอสซินี่, วี ฟิตเนส โซไซตี้ และเอชพี
จัดกิจกรรมสุดยิ่งใหญ่แห่งปี “Major Cineplex Movie Marathonรวมพลคนรักหนัง 2017 Presented by Suzuki” เพื่อกระตุ้นให้คอหนังทั่วประเทศเข้ามาร่วมในกิจกรรม และสร้างความคึกคักให้กับโรงภาพยนตร์ สำหรับกิจกรรมดังกล่าวเป็นการแข่งขันชมภาพยนตร์ต่อเนื่องเพื่อสร้างสถิติใหม่ทะลุ 120 ชั่วโมง สำหรับรางวัลชนะเลิศ ผู้ที่ทำสถิติทะลุ 120 ชั่วโมง จะได้รับรางวัลรถยนต์ ซูซูกิ เซียส รุ่น GLX และของรางวัลอื่นๆมูลค่ารวมกว่า 1 ล้านบาท
โดยผู้ที่สนใจสมัครเข้าร่วมการแข่งขันสามารถสมัครผ่านทาง www.majorcineplex.com/mmm2017 หรือสมัครผ่านเคาน์เตอร์ M Corner ณ โรงภาพยนตร์เมเจอร์ ซีนีเพล็กซ์ 113 สาขาทั่วประเทศ อัตราค่าสมัคร 300บาทผู้สมัครจะได้รับบัตรชมภาพยนตร์ฟรี จำนวน 2 ที่นั่ง รับผู้สมัครจำนวนจำกัดเพียง 2,000 คน  พร้อมทำแบบทดสอบเพื่อคัดเลือกคอหนัง600 คนที่จะได้เข้าไปแข่งขันดูหนังมาราธอน 120 ชั่วโมงในวันที่ 11-16 กันยายนนี้ ณ โรงภาพยนตร์ เมเจอร์ ซีนีเพล็กซ์ รัชโยธิน